Na temelju članka člana 8. stavak 2., a u svezi sa čl. 54. Zakona o radu u institucijama Bosne i Hercegovine („Službeni glasnik BiH“, br: 26/04, 7/05, 48/05, 60/10, 32/13, 93/17, 59/22 i 88/23), čl. 8. Odluke o uslovima i načinu prijema pripravnika visoke stručne spreme u radni odnos u institucije Bosne i Hercegovine („Službeni glasnik BiH“, br. 52/05, 102/09 i 9/15) i Odluke o potrebi prijema pripravnika u Vijeću za državnu potporu Bosne i Hercegovine broj: 06-34-2-108-1/24 01.07.2024. godine, načelnik Tajništva Vijeća za državnu potporu Bosne i Hercegovine raspisuje

**JAVNI OGLAS**

**za prijem pripravnika u**

**Vijeću za državnu potporu Bosne i Hercegovine**

**I. PRIPRAVNIK**

**1/01 Pripravnik sa završenim fakultetom ekonomskog smjera, visoka stručna sprema VII stupanj ili završen prvi ciklus Bolonjskog sustava studiranja koji je vrednovan sa najmanje 180 ECTS bodova - 1 (jedan) izvršilac**

**Opis poslova:**

Pripravnik će obavljati poslove u svrhu osposobljavanja za samostalan rad u okviru svoje struke i sticanja potrebnog radnog iskustva za polaganje pripravničkog, odnosno javnog ispita.

**Mjesto rada:** Istočno Sarajevo

**II. UVJETI ZA PRIJEM**

**1. Opći uvjeti za prijem pripravnika:**

Kandidati moraju ispunjavati opće uvjete koji su sadržani u odredbi članka 10. Zakona o radu u institucijama Bosne i Hercegovine: da ima navršenih 18 godina života, da je državljanin Bosne i Hercegovine, da protiv njega nije pokrenut kazneni postupak za kazneno djelo za koje je predviđena kazna zatvora tri i više godina, ili da mu nije izrečena zatvorska kazna za kazneno djelo učinjeno s umišljajem sukladno kaznenim zakonima u Bosni i Hercegovini, da nije obuhvaćen odredbom članka IX. stavak 1. Ustava Bosne i Hercegovine i da je fizički i psihički sposoban za obavljanje poslova radnog mjesta na koje se prijavio kod poslodavca.

**2. Posebni uvjeti za prijem pripravnika:**

Pored općih uvjeta propisanih Zakonom o radu u institucijama Bosne i Hercegovine, kandidat treba da ispunjava slјedeće posebne uvjete:

- završen fakultet ekonomskog smjera, visoka stručna sprema VII stupanj ili završen prvi ciklus Bolonjskog sustava studiranja koji je vrednovan sa najmanje 180 ECTS bodova,

- da nema ostvaren radni staž od jedne (1) godine ili više nakon sticanja visoke stručne spreme.

- poznavanje rada na računaru.

**III. TRAJANJE RADNOG ODNOSA PRIPRAVNIKA**

Radni odnos sa najuspješnijim kandidatom za prijem pripravnika zasniva se na period od jedne godine.

**IV. POTREBNI DOKUMENTI**

Kandidati su dužni uz prijavu sa kratkom biografijom svojeručno potpisanom, adresom i kontakt telefonom, dostaviti sljedeću dokumentaciju u ovjerenoj kopiji ili originalu:

1. Original ili ovjerena kopija diplome ili uvjerenja o diplomiranju (uvjerenje ne može biti starije od jedne godine odnosno roka potrebnog za izdavanje diplome), odnosno za kandidate koji su visoko obrazovanje stekli po Bolonjskom procesu uz fakultetsku diplomu i dodatak diplomi, u slučaju da fakultet nije završen u Bosni i Hercegovini strana diploma mora biti nostrifikovana (dokaz o nostrifikaciji - original ili ovjerena fotokopija),

2. uvjerenje o državljanstvu (ne starije od 6 mjeseci od dana izdavanja od strane nadležnog organa),

3. izjavu ovjerenu kod nadležnog općinskog organa po mjestu prebivališta da nije obuhvaćen odredbom članka IX. Ustava Bosne i Hercegovine, (ne stariju od 3 mjeseca),

4. dokaz da nema ostvaren radni staž od jedne (1) godine i više nakon sticanja visoke stručne spreme, što se dokazuje: ovjerenom kopijom radne knjižice ne starijom od 15 dana, sa stranicama koje sadrže relevantne podatke: ime i prezime i druge lične podatke, te podatke o završenoj školskoj i stručnoj spremi, zaposlenju i evidentiranom radnom stažu) ili Potvrdom/Uvjerenjem Zavoda za zapošljavanje ili Uvjerenjem iz PIO/MIO da nije registriran u matičnoj evidenciji zaposlenih PIO/MIO (ne starije od 15 dana).

5. dokaz o poznavanju rada na računaru što se dokazuje potvrdom ili uvjerenjem institucija koje se bave obukom rada na računaru ili uvjerenje fakulteta o provjeri znanja rada na računaru, položenom ispitu informatike, ili drugu ispravu fakulteta (ovjerena kopija upisnice – indeksa, dodatak diplomi), koja potvrđuje poznavanje ili znanje rada na računaru.

Izabrani kandidat dužan je na dan početka rada, dostaviti ljekarsko uvjerenje o zdravstvenoj i radnoj sposobnosti za obavljanje poslova navedenog zanimanja za koje se prijavio i uvjerenje da se protiv kandidata ne vodi kazneni postupak izdato od nadležnog suda (ne starije od tri mjeseca), u suprotnom kandidat se skida sa liste uspješnih kandidata.

**V. PROCEDURA IZBORA**

Postupak izbora kandidata koji ispunjavaju uvjete iz javnog oglasa i koji su se blagovremeno prijavili na javni oglas podliježu provjeri znanja koju u skladu sa Odlukom o uslovima i načinu prijema pripravnika visoke stručne spreme u radni odnos u institucije Bosne i Hercegovine provodi komisija za prijem pripravnika.

Prijavu na oglas sa biografijom, adresom i kontakt telefonom, te traženom dokumentacijom dostaviti najkasnije u roku od osam (8) dana od objave Javnog oglasa u Dnevnom listu Mostar, putem pošte preporučeno na adresu:

**Savjet za državnu pomoć Bosne i Hercegovine**

**Spasovdanska br. 22,**

**71123 Istočno Sarajevo**

sa naznakom: „Javni oglas za prijem pripravnika visoke stručne spreme - NE OTVARAJ“.

Neblagovremene, neuredne i nepotopune prijave, kao i kopije tražene dokumentacije koja nije ovjerena i dokumenti stariji od roka koji je utvrđen javnim oglasom, neće se uzimati u razmatranje.